**Trepartssamtale og referansespørsmål**

Midtveis i praksisperioden skal det avholdes en trepartssamtale mellom veileder, nærmeste overordnede og student. Veileder innkaller til og sørger for at denne gjennomføres.

Før samtalen tar nærmeste overordnede kontakt med noen aktører studenten har samarbeidet særlig tett med. Dette kan være organist eller gravferdsbyrå, andre i staben, eller medliturger. Nærmeste overordnede kan ta utgangspunkt i følgende spørsmål:

* Hvordan har det vært å samarbeide med studenten?
* Hvilket inntrykk sitter du særlig igjen med etter å ha møtt studenten?
* Hvordan har studenten etter din mening fungert som prest?
* Hvis du skulle gitt et råd til studenten som fremtidig prest: hva ville det vært / Hvis du skulle utfordret student på én ting: hva ville det vært?

Aktørene nærmeste overordnede tar kontakt med skal orienteres om at samtalen er del av veiledningsrammen for stiftspraksis og at innholdet i samtalen vil kunne fremlegges for studenten.

Formålet med at nærmeste overordnede skal ta kontakt med andre før trepartssamtalen er at flere stemmer skal komme til orde og at studenten skal ha mulighet til å bli speilet av andre i sin yrkesutøvelse. For både student, veileder og nærmeste overordnet er det viktig å være klar over at observasjonene ikke trenger å være sakssvarende eller adekvate. Men andres perspektiv vil alltid være en ressurs for den som vil være i utvikling.

Under samtalen fyller veileder ut skjema med referansespørsmål. Denne legges som vedlegg til praksisrapporten både til biskop og lærested.

|  |  |
| --- | --- |
| **INNLEDNING** |  |
| Veileders navn: |  |
| Nærmeste overordnedes navn: |  |
| Praksismenighet: |  |
| Bispedømme: |  |
| Tidspunkt for stiftspraksis: |  |
|  |  |
| **2.REFERANSESPØRSMÅL** |  |
| 2.1. Hvordan har nærmeste overordnede og andre aktører opplevd det å samarbeide med studenten? |  |
| 2.2.Hvordan har studenten, etter nærmeste overordnede og andre aktørers erfaringer, fungert som prest? |  |
| 2.3. Hva vil etter nærmeste overordnedes mening være særlig viktig for studenten å utvikle seg videre i forhold til?  |  |
|  |  |
| **3. Studentens respons** |  |
| Hvordan relaterer og reflekterer studenten rundt nærmeste overordnedes tilbakemeldinger? |  |
| 4. Samtalen |  |
| Hva ble særlig viktig i samtalen mellom student – veileder og nærmeste overordnede? |  |